Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 680

76. 2. példa A helyzet: A saját értékesítési szervezettel nem rendelkezõ kis kutató társaság, „A”, felfedezett és szabadalmaztatott egy új technológián alapuló gyógyszerhatóanyagot, amely forradalmasítja egy betegség kezelését. Az „A” társaság K+F megállapodást köt a betegség eddigi kezelésére használt terméket gyártó nagy gyógyszergyártóval, „B”-vel. A „B” társaság nem rendelkezik hasonló K+ F programmal. A meglévõ termékek tekintetében „B” valamennyi tagállamban körülbelül 75%-os piaci részesedéssel rendelkezik, a szabadalmak azonban a következõ ötéves idõtartam folyamán lejárnak. Jelen van még két másik kutatási pólus, amelyek körülbelül ugyanabban a fejlesztési szakaszban járnak, és ugyanazt az alapvetõen új technológiát használják. A „B” társaság jelentõs tõkével és know-howval rendelkezik a termék kifejlesztéséhez, valamint jövõbeni piaci hozzáféréssel. A „B” társaság a szabadalmi oltalom tartamára használati engedélyt kapott a létrejövõ termék kizárólagos gyártására és forgalmazására. Várható, hogy a felek közösen öt-hét éven belül megjelennek a piacon a termékkel. Elemzés: A termék valószínûleg új érintett piachoz fog tartozni. A felek egymást kiegészítõ erõforrásokat és szaktudást visznek az együttmûködésbe, és a termék piacra kerülésének valószínûsége jelentõsen növekszik. Noha a „B” társaság a meglévõ piacon valószínûleg jelentõs piaci erõvel rendelkezik, ez a pozíció rövidesen meggyengül, és más kutatási pólusok létezése valószínûleg megszünteti a K+ F erõfeszítések csökkentésére irányuló ösztönzést. A hasznosítási jogok a szabadalmi oltalom fennmaradó idõtartama folyamán valószínûleg elengedhetetlenek „B” társaság számára a szükséges jelentõs beruházásokhoz, „A” társaság pedig nem rendelkezik saját értékesítési erõforrásokkal. A megállapodás ezért valószínûleg nem korlátozza a versenyt.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes